שבטי המדיארים (בהונגרית: Magyar törzsek) של תקופת כיבוש אגן הקרפטים על ידי המדיארים (התיישבות המדיארים במרכז אירופה), כמו עמי סטפה (ערבות) אחרים, נחלקו לשבטים. המילה "שבט" עצמה היא רק חלקית קטגוריה מדעית: ההנחה של ימינו היא ששמה העכשווי של "שבט" כזה הוא המילה ההונגרית "Had", כלומר צבא, חַיִל, ארמייה, דהיינו קבוצה גדולה של חיילים מאומנים וחמושים למלחמה. לפיכך נוצרו ה"שבטים" כדי לארגן את הלוחמים, ולפי מקורות ביזנטיים ראשי השבטים בעלי הדרגה הגבוהה, כמו בעלי התארים גיולה והרקה, היו בעלי סמכות שיפוטית. פסיקותיהם היו מכריעות ביישוב מחלוקות בין השבטים ויש להניח שהחמולות (קלאן) שהיו השייכות לאותו השבט נשפטו על ידי ראשי השבטים שלהם.
בעקבות אנונימוס, ברית (או איחוד או איגוד) השבטים ההונגרית, או ליתר דיוק ברית מנהיגי החמולות המובילות, יכולה להיקרא גם "שבעת המדיארים" או "שבעת ההונגרים". קשיי ההיסטוריוגרפיה של החברות שהיו מיושבות בטרטוריות (למשל ביזנטיון) התעוררו לגבי הבנת טבעם של החמולות ההונגריות ולגבי התנאים החברתיים/פוליטיים של עמי הערבות בכלל.
שבט, קלאן, חמולה.
מחקרים אחרונים, למשל, לפי ההיסטוריון ג'רג' סבאדוש, מראים ה"שבטים" (genea) ההונגרים היו למעשה ובעצם קלאנים, והיו הרבה יותר סוגי קלאנים משבעה (לפי אנונימוס היו 108). השבעה היו הקלאנים המובילים, שכללו אינספור חמולות אחרות. הם חתמו על חוזה הדם, שהוביל אחרי כ-100 שנים מאוחר יותר, ללידתה של ממלכת הונגריה לדורותיה. באנגלית, המילה ההונגרית "nemzetség" מתורגמת ל"קלאן - clan".
טיעוניו של ג'רג' סבאדוש, בסיכום קצר הם:
לפיכך, על פי מחקרים עדכניים ועל פי הידע הנוכחי, "שבט" הוא בבירור פרשנות או תרגום שגויים של הקלאן (תת שבט או חמולה גדולה).
מריה איבאניץ' משתמשת בכינוי של "הקלאן היוצר מדינה" כדי להגדיר את הקלאנים בעלי השליטה לבחירת הנסיך (או הדוכס) הגדול של ההונגרים (בבחינת ההקבלות בין המבנה השלטוני של הטטרים של קרים לבין הקלאנים בעת כיבוש אגן הקרפטים על ידי המדיארים), ויאנוש ב. סאבו השתמש בכינוי, הקלאן הראשון".
רשימת קונסטנטינוס.
שמם של השבטים ההונגרים כתוב רק בעבודתו של הקיסר הביזנטי קונסטנטינוס השביעי פורפירוגנטוס, שנכתבה בסביבות שנת 950 (De adminstrando Imperio, כלומר "על ניהול האימפריה"). הקיסר מונה שמונה שבטים הונגרים. הוא מזכיר לראשונה את הקאבארים שנפרדו מהכוזרים, אך מוסיף כי הקאבארים למעשה מחולקים לשלושה שבטים (שברי שבטים?) שעליהם שולט נסיך יחיד. איננו יודעים היום את שמותיהם, בהתבסס על שמות מקומות מסיקים החוקרים את שמותיהם של אלה כ-Varsány, Eszlár, Ladány, Berény, Szekler, מבלי לשלול אפשרויות אחרות.
לפי קונסטנטין, שבטי הקאברים "הועלמו לדרגת השבטים הראשונים" על ידי ההונגרים לאחר הצטרפותם. הברית השבטית חולקה בתחילה לשבעה שבטים בהתאם.
שמם נרשם על ידי הקיסר (בנוסף לאזכור הקאבארים):
המספר שבע.
המספר שבע עורר יראת כבוד במזרח כמספר קסם ומקורו כנראה בשבעת כוכבי הלכת שמילאו תפקיד חשוב בתרבות שומר (רק שבעה כוכבי לכת היו ידועים במערכת השמש בימי קדם). התרבות האיראנית חילקה את העולם לשבעה חלקים, ובאחרית הימים יבואו המושיע וששת מלווי הזורואסטרים משבעת האזורים הללו. האווסטה למשל מורכבת מפרקים בגודל 3x7. לפי הרודוטוס, הפרסים כיבדו במקור שבע אלוהויות. לאהורא מזדא היו שישה מלאכים (1 + 6 = 7) ולזרתוסטרה היו גם כן שישה תלמידים. זה כנראה בא לידי ביטוי בכך שלמלך הפרסי דריוש היו גם שישה יועצים, שהיו האדונים הגדולים של המדינה, שיטה שעברה מאוחר יותר באימפריה הפרתית ובאימפריה הסאסאנית. משמעויות המספר שבע במזרח היה: שלמות, השלמה וסיום, העולם כולו. הוא היה גם מספר מזל.
שמות מקומות שבטיים.
כל שם שבט שרד במספר (40-20) שמות יישובים. לדוגמה: Mezőnyék (כיום חלק מנייקלאדהאזה) Bábonymegyer, שלגוטריאן, טיסטריאן, Tiszajenő, Hajmáskér, טיסקסי, Dunakeszi, Kőkeszi, Diósjenő, בודהקסי וכו'.
לפי התפיסה המיושנת, שמות מקומות שבטיים יעידו על כך שלשיוך שבטי היה תפקיד בייעוד אזור ההתיישבות, ושלבני השבט הייתה מידה מסוימת של זהות אתנית. עם זאת, זוהי התנגדות לגיטימית לומר שהליך זה היה חסר משמעות באזורי ההתיישבות המקוריים של ההונגרים שהתיישבו לפי שבט. במקום שכולם שייכים לשבט ינה למשל, לשם המקום ינה לא תהיה שום משמעות ייחודית. לכן, היישובים בעלי שם השבט מעידים על היישובים של המאה ה-10 והמאה ה-11 כאשר פשוטי העם הועברו לאחוזות של האצולה הגדולה שהתפתחה באותה התקופה.
ישיבת ראדין (נתניה)
הנסיכה דייזי
הנסיכה דייזי (באנגלית: Princess Daisy ביפנית: デイジー姫) היא דמות בדיונית פופולרית בזיכיון משחקי הווידאו "מריו", אשר נמצא בבעלות חברת נינטנדו היפנית. היא הופיעה לראשונה במשחק Super Mario Land משנת 1989 בתור המושלת שך ממלכת סאראסאלנד. מיוצגת בתור טום בוי. המעריצים מתארים אותה בתור מושא אהבתו של לואיג'י, כמו שהנסיכה פיץ' היא מושא אהבתו של מריו. דבר שהופיע בסרט האחים סופר מריו משנת 1993, שם לואיג'י הציל את הנסיכה דייזי מהנשיא קופה.
סקירה כללית.
דייזי היא טום בוי, הדמות שלה מוצגת יותר כבן מבת, היא מופיעה כספורטיבית, אנרגטית, קשוחה ונמרצת. היא גם הדמות האנושית הנשית היחידה במשחק "Mario Tennis Aces" שלובשת מכנסיים קצרים במקום חצאית, אבל יש גם משחקים שהיא לובשת בהם חצאית כדוגמת המשחק "Mario Tennis Open". היא גם אוהבת לעשות קניות ולאכול במסעדות טובות אבל היא בעיקר מוותרת על הנאות על מנת להתאמן. דייזי היא שלומיאלית, מפני שהיא רגילה ליפול מהבמה כשהיא מקבלת את הגביע במשחק "Mario Tennis". דייזי בעיקר אוהבת למצמץ ולשלוח נשיקות באוויר.
הופעות.
משחקי וידאו.
דייזי הופיעה בהופעת בכורה במשחק Super Mario Land שיצא לגיים בוי בשנת 1989. דייזי היא נסיכה במלכת סאראסאלנד, עולם אשר נמצא מחוץ לממלכת הפטריות, והיא נחטפה על ידי חייזר רודן בשם טטאנגה, אשר זומם להתחתן איתה על מנת ללוט בממלכתה. מריו מוכרח לחצות את ארבע הממלכות של סאראסאלנד על מנת להביס את טטאנגה ולהציל את דייזי. היא הופיעה בהופעת אורח במשחק NES Open Tournament Golf בשנת 1991 בתור נושאת הכלים של לואיג'י, מאז היא לא השתתפה בשום משחק עד לשנת 2000 במשחק Mario Tennis שיצא לנינטנדו 64, שם היא הפכה לאחד מהשחקנים הפעילים במשחק. בשנת 2002 היא קיבלה עיצוב חדש ומקורי במשחק Mario Party 4.
דייזי היא דמות פעילה במשחק ברוב משחקי הספורט של מריו. היא לובשת בחלק מהמשחקים בגדי ספורט המאפיינים את הטום בוי שלה, הכוללים חולצה צהובה ומכנסיים קצרים כתומים, ובמשחקים ו-Mario Sports Mix גם היא וגם פיץ' זמינות מהרגע הראשון בחולצה ומכנסיים אתלטיים אבל לשתיהן יש גם חצאית טניס שאפשר להשיג. היא משתתפת במשחקי Mario Party מאז Mario Party 3 מלבד Mario Party Advance. בנוסף ההיא משתתפת בכל משחקי Mario Kart מאז , מלבד שני המשחקים של Mario Kart Arcade GP. כמו כן היא גם משתתפת בכל המשחקים של Mario &amp; Sonic at the Olympic Games.
בספטמבר 2015, היא הופיעה בהופעת אורח במשחק הספין-אוף בתור קלף קרב יחד עם פיץ' ורוזלינה, זו הייתה ההופעה הראשונה שלה במשחק ספין-אוף מאז Super Mario Land.
ביצירות אחרות.
דייזי הייתה אחת מהדמויות הראשיות בסרט האחים סופר מריו משנת 1993, המבוסס על המשחקים, אותה גילמה סמנתה מתיס. בסרט היא סטודנטית לארכאולוגיה באוניברסיטת ניו יורק שם לואיג'י (ג'ון לגוויזאמו) מתאהב בה. כאשר היא חפרה על מנת למצוא עצמות של דינוזאורים מתחת לגשר ברוקלין, היא נחטפה בידי שני עוזרים של הנשיא קופה (דניס הופר), הדיקטטור של דינוהאטאן, שם דייזי היא הנסיכה החוקית.
חייג'מות
חייג'מות (באנגלית: Jim Henson's Pajanimals) היא סדרת טלוויזיה אמריקאית-בריטית לילדים, שנוצרה על ידי ג'ף מאנסי, בוימה על ידי דייוויד גומפל והופקה על ידי קולין ויליאמס. חברת ג'ים הנסון היא חברת ההפקה העיקרית של הסדרה.
הסדרה בהתחלה הייתה סדרת סרטונים קצרים באורך 3 דקות, אשר שודרו ברצועת The Good Night Show בערוץ PBS Kids Sprout בשנת 2008. לאחר מכן, הסרטונים החלו להיות באורך 11 דקות ושודרו כסדרת טלוויזיה באותו ערוץ החל משנת 2011 עד 2013, כאשר לסדרה הופקו שתי עונות ו-52 פרקים. בישראל הסדרה שודרה בדיבוב עברי בשנת 2013 בערוץ דיסני ג'וניור.
הניהול המוזיקלי בדיבוב העברי של הסדרה נוהל על ידי אפי בן ישראל, כאשר השירים בוצעו על ידי מונה מור.
עלילה.
הסדרה עוקבת אחר ארבע חיות ידידותיות הנקראות "חייג'מות", אשר בכל פרק פותרות בעיות ושרות שירים לפני השינה.
מדבבים.
הדיבוב העברי בוים על ידי אפי בן ישראל, והופק על ידי ענבר שטגר עזרא.
נוסף על כך, בדיבוב העברי דיבבו גם אלי לולאי, אפי בן ישראל, מונה מור, מיכאל עינב וענת סלונים.
רב אלוף
קטאן גיבורי החלל
לינו פסיולי
לינו שמידק מצ'אדו פסיולי (באנגלית: Lino Schmidek Machado Facioli; נולד ב-29 ביולי 2000) הוא שחקן קולנוע וטלוויזיה בריטי-ברזילאי.
ביוגרפיה.
פסיולי נולד בריביירו פרטו, סאו פאולו, ברזיל.
קריירה.